 Хиперпродукција је присутна у свим деловима света па се све чешће поставља питање шта радити са толиком количином отпада који настаје свакодневно. У нашој земљи тај проблем је присутан у свим локалним самоуправама. Град Београд као престоница има највише проблема у овој области јер у њему живи највећи број људи. Поред великог броја људи који у њему живи проблем представљају и животн навике становништва (људи који живе у сеоским домаћинствима производе далеко мању количину амбалажног отпада него људи који живе у градским срединама). Kако у Републици Србији и поред законских прописа који налажу изградњу регионалних санитарних депонија, такве депоније не постоје јављају се велике количине отпада које је потребно складиштити на већ преоптерећене депоније.

 Међу становништвом наше земље до скоро се веома мало говорило о рециклажи, док се у свету већ годинама на рециклабилне сировине гледа као на сировину за поизводњу топлотне или електричне енергије а не као на отпад. Kако би се то променило, наш циљ је да креирамо интернет страницу преко које ћемо вршити едукацију у овој области и помоћи грађанима да пронађу њима најближа рециклажна острва или предузећа која се баве рециклажом.

 Циљ пројекта ЕKОЗОНА је да се на једном месту сакупе све битне информације о рециклажи и тренутним могућностима одлагања отпада у Београду. Управљање отпадом је значајно питање које још увек није законски регулисано на адекватан начин, с тога је наш циљ да истакнемо шта би тренутно било пожељно и могуће урадити на територији нашег града како би почели са решавањем проблема отпада.

 Пројекта ЕKОЗОНА треба да обухвата израду веб сајта који ће помоћи у управљању отпадом и рециклажом на територији нашег главног града. На сајту ће бити приказани садржаји едукативног карактера који ће обухватати податке за врсту отпада који се може рециклирати, локације где је рециклирање доступно, колики је временски период потребан за рециклажу одређених сировина у природи. Садржаће и добро осмишљени вид теста како би заинтересовао млађе генерације о овој теми, решавању и њиховом укључивању у предстојећи проблем. Веб сајт ће садржати и потребне фотографије депонија у циљу визуелне представе и важности рециклирања. Поред ових података, веб сајт ће садржати и додатне информације о самом пројекту Еко тима. Актуелне вести ће се благовремено објављивати на веб сајту с циљем сталног обавештавања и информисања јавности о најзаступљенијим и најновијим темама о рециклажи, депонијама, одлагању отпада и учинка заједнице и пројектног тима на побољшању присутног проблема.

 На питања ‘Шта’, ‘Kако’ и ‘Где’ можемо релативно брзо да дођемо до одговора како да се ослободимо отпада у просторијама које свакодневно користимо и местима где проводимо највише времена.